На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-413/22-IV/01 од 21.04.2022. године,

Општинско веће општине Гаџин Хан на седници одржаној 21.априла 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве**

**ОДОБРАВАЈУ СЕ** средства **387.000,00** динара (тристотинеосамдесетседамхиљададинара) Црвеном крсту Гаџин Хан на име недостајућих средстава за набавку теренског возила.

1. Средства из тачке 1. овог предлога распоређују се у оквиру

**Раздео 5**

**Програм 11 – СОЦИЈАЛНА И ДЕЧЈА ЗАШТИТА**

**ПА 0902-0018 – Подршка реализацији програма Црвеног крста**

**Функционална класификација 090 – Социјална заштита некласификована на другом месту**

**Позиција 41**

**Економска класификација 481131 –Дотације Црвеном крсту Србије**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан и Црвеног крста Гаџин Хан утврђено је да на горе наведеној економској класификацији нису планирана довољна средства за ове намене.

Црвени крст Гаџин Хан 30.03.2022.године објавио је јавни позив за набавку коришћеног наменског (теренско-теретног) возила процењене вредности 1.666.666,00 динара. Након прегледа и стручне оцене понуда утврђено је да су приспеле понуде неприхватљиве. Утврђено је да је приспела једна понуда понуђача Јовица Николић ПР трговинска радња АУТО НИШ вредности 1.989.000,00 без пдв-а и да је понуђена цена већа од процењене вредности набавке. На основу члана 147. Закона о јавним набавкама (Сл.гласник број 91/19) донета је Одлука о обустави набавке коришћеног наменског (теренско-теретног) возила, број огласа на Порталу јавних набавки 2022/S F02-0011206.

Одлуком о буџету општине Гаџин Хан Сл.града Ниша број 116/2021 од 26.11.2021.године и Финансијским планом Општинске управе за набавку наменског возила за потребе Црвеног крста Гаџин Хан издвојено је два милиона динара.

Недостајућа средства се одобравају из текуће буџетске резерве како би се покренуо нови поступак набавке, јер је предметно возило неопходно за редовно функционисање Црвеног Крста Гаџин Хан.

.

Број: 06-400-198/22-III

У Гаџином Хану, 21.04.2022.године

ПРЕДСЕДНИК

ОПШТИНСКОГ ВЕЋА

Милисав Филиповић